શહેરના 50 વર્ષ જૂના ખોખરા રેલવે ઓવરબ્રિજ કે જેનો એક ભાગ ઓક્ટોબર 2015માં અકસ્માતે તૂટી પડ્યો હતો જેના કારણે એક વ્યક્તિને ઈજા થઈ હતી. હવે આ બ્રિજને સંપૂર્ણ તોડીને નવો સિક્સ લેન બ્રીજ બનાવાશે. અમદાવાદ મ્યુનિસિપલ કોર્પોરેશનની સ્ટેન્ડિંગ કમિટીના ચેરમેન પ્રવિણ પટેલે કહ્યું કે, ‘કોર્પોરેશન દ્વારા બનાવવામાં આવેલ બ્રિજ વિસ્તરણના પ્લાન અને ડીઝાઇનને રેલવે વિભાગે મંજૂરી આપી દીધી છે.’ તેમણે વધુમાં કહ્યું કે, ‘આ બ્રિજ પર ટ્રાફિક વધુ હોવાના કારણે જૂનો બ્રિજ ખૂબ જ નાનો પડતો હતો જેના કારણે નવો બ્રિજ બનાવવાનો નિર્ણય લેવામાં આવ્યો છે.’